- Mitä sanot? - Se ei ole sinun värisi.
Vesinokkaeläimen kalloa ei saa muun värisenä.
Otan sen. Tämä on sitä paitsi Sherlockille.
- Hän pitää tällaisista. - Hänen nimensähän on Sherlock.
Hän ei voi olla pitämättä tuollaisista.
Nimi on vähiten outoa hänessä. Esittelen sinut joskus hänelle.
Toivottavasti tämä piristää häntä. Hän on tylsistynyt.
Ei mielenkiintoisia murhajuttuja pariin viikkoon.
Voi poloista.
Jos etsitte jotain tekemistä...
Niin?
- Antaa olla. Se on noloa. - Mitä nyt?
Ajattelin viime viikolla soittaa sinulle.
Etsin erästä kadottamaani miestä.
Se oli yhden illan juttu.
Jennifer Sayles!
Tapasin hänet sen tyttöjen illan jälkeen.
Vuosi sitten, kun lähdit kesken pois.
Päädyin yhteen baariin 42nd Streetilla ja tapasin Tonyn.
Onko hänellä sukunimeä?
Hän on valokuvajournalisti.
Hän on mahtava, ja meillä vain synkkasi.
Se ei johtunut humalasta. Olen tosissani.
Baarista menimme taidegalleriaan ja sieltä minun asuntooni.
Koko yö oli täydellinen. Aivan kuin jostain elokuvasta.
Hän lähti aamulla töihin Pariisiin pariksi kuukaudeksi.
Emme vaihtaneet numeroita.
Jos tiedät vain etunimen, en edes tiedä, mistä aloittaisin.
Emmekä me yleensä tutki sellaisia juttuja.
Olet kuitenkin hyvä tässä.
En todellakaan pyytäisi sinulta mitään näin nöyryyttävää - -
- ellen uskoisi hänen olevan se oikea.
Se on silkkaa hakuammuntaa.
Eikä palkintokaan ole kummoinen.
Ystäväsi vain tajuaisi, ettei se romeo olekaan hänen elämänsä mies.
Autatko vai et?
Olet konsultoiva etsivä, minun työparini.
Tuollainen keikka olisi aivan sama kuin etsisimme kadonnutta kissaa.
- Hieman ammattiylpeyttä, kiitos. - Minulla onkin.
Hän on ystäväni ja pyysi apuani.
Ei meillä muutakaan nyt ole.
- Meillä on ratkaisemattomia juttuja. - Olet tutkinut näitä päiväkausia.
Olet ratkaissut polkupyörävarkauden - -
- ja ikivanhan tuhopolttotapauksen.
Et ole viikkoon käynyt ulkona. Haiset jo vanhalta monistuskoneelta.
Pystymme yhtä kaikki parempaan kuin jonkun kadonneen gigolon etsintään.
Miten?
Jos haluaa timantteja, täytyy mennä timanttikaivokselle.
Ruumishuone ei ole mikään timanttikaivos.
Se on parempi. Ruumiit kertovat salaisuuksia.
Puhuit jostain kontaktista.
Oikeuslääkärin apulainen päästää minut aina vierailulle.
Miksi hän antaisi siviilin tulla etsimään huomaamatta jääneitä henkirikoksia?
Koska hänellä on sairaalloinen kilpailuvietti.
Saanko arvata? Joku haluaa köniinsä.
Kerta se olisi ensimmäinenkin.
Joan Watson, työparini. Tri Eugene Hawes, sparrausparini.
- On hauska tutustua. - Samoin.
- Samat panokset? - Rahani ruumiitasi vastaan.
Ponzianin avaus? Silläkö luulet pärjääväsi?
19 vesiperää. On aika lopettaa.
Minulla on kiljuva nälkä, eikä täällä pitäisi käydä niin.
Käytävässä on myyntiautomaatti, ja ruumiita riittää vielä.
Tässä riittää puhdetta täksi illaksi.
Tämä on Leo Banin.
Hän kuoli törmättyään moottoripyörällä tila-autoon.
Autoa ajanut Melissa Aguire sai myös surmansa.
Selvä tapaus.
Päävamma aiheutti kuoleman, ja siksi meillä on kypäräpakko.
Meillä on tapaus.
Ei häntä kukaan murhannut.
Ei niin.
Mutta kuolinpäivänään hän murhasi jonkun.
Meillä riittää tekemistä täälläkin.
Sitä ei tarvitse etsiä ruumishuoneelta.
Kävin läpi avoimet tapauksesi.
Tämä on paljon mielenkiintoisempi.
Liikennekuolema?
Palkkatappaja. Ajokortin mukaan nimi on Leo Banin.
Hän oli onnellisesti aviossa, kirkon diakoni ja hoitaja vanhainkodissa.
Sitä ennen hän kuului bratvaan.
Näetkö kahdeksansakaraisen tähden?
Etsivä Bell tutki hänen sormenjälkensä.
Leo Banin syntyi Vitaly Andropovina.
Hän toimi palkkatappajana Puolan bratvassa.
Interpol epäilee häntä useista julmista tapoista -
Varsovassa vuonna 2005.
Myöhemmin sinä vuonna hänestä tuli Leo Banin.
Hän aloitti rauhallisen elämän hoitajana Queensissa -
meni avioon ja vaipui unholaan.
Ilmankos.
Kun väsyy tappamaan väkeä Varsovassa -
sitä vetäytyy Jackson Heightsiin.
En usko hänen jääneen eläkkeelle pysyvästi.
Nämä viillot kämmenessä ovat täysin yhdenmukaiset.
Hänellä oli hansikkaat kolaroidessaan.
Nuo jäljet eivät tulleet kolarissa.
Otin kerran kiinni sarjamurhaajan, jolla oli kitarassaan kuusi murha-asetta.
Hänen kätensä haavat olivat hyvin samanlaiset.
Leon haavat ovat tuoreet. Hän kuristi jonkun sinä päivänä.
- Se oli hänen tyylinsä Varsovassa. - Ja nyt New Yorkissa.
Tekikö hän sen bratvan käskystä?
- Kenties. - On vain yksi mutta.
Ilman kuristettua ruumista teillä ei ole uhria.
Ilman ruumista tai katoamistapausta teillä ei ole mitään juttua.
Siksi aiomme jututtaa palkkatappajahoitajan vaimoa.
Toivomme hänen valaisevan asiaa.
Tiesin kyllä tatuoinnista.
Hän lähti Puolasta pakoon onnetonta elämää.
Huonoa elämää.
En tiennyt hänen...
En voi uskoa, että Leo oli tappaja.
Tiesittekö hänen oikean nimensä, Vitalyn?
Minulle hän oli Leo. Se oli hänen oikea nimensä.
Tiedättekö ketään, joka olisi halunnut hänelle pahaa?
Ketään vihamiestä?
Te ette tunne aviomiestäni.
Kysykää naapureiltamme, ystäviltämme. Hän oli ihana mies.
Tunti ennen kolaria -
- hän soitti minulle sanoakseen rakastavansa minua.
Antoiko hän tuon kaulakorun?
Tapasimme kirkossa.
Se, mitä kerroitte miehestäni, on hänen menneisyyttään.
Jumala sai hänet muuttumaan.
Hän valmistui näköjään hoitajaksi vuosi sitten.
Halusimme perustaa oman palvelukodin vanhuksille.
Hänellä oli liikekumppaneita. Etsimme sijoittajia.
Tämä oli hänen elämänsä.
Kaikella kunnioituksella, rouva Banin -
- miehenne oli tappaja Puolassa.
Pari päivää sitten hän tappoi uudestaan.
Kun omalla rakkaalla on synkkiä salaisuuksia, se on...
Se on musertavaa.
Tiedän kokemuksesta.
Järkytys menee ohi.
Sen tilalle tulee -
- suuttumusta.
Jos tiedätte mitään siitä, kenet miehenne ehkä tappoi - -
- voisitte saada lohtua auttamalla meitä löytämään sen henkilön.
Valitan.
En voi auttaa.
Tämä on viesti Travis Hardwickille Manny Tarkanianilta.
Minulla on iso remontti. Se on tehtävä nopeasti.
Olette kuulemma paras rakennusmies Queensissa.
Tekstaan teille yhteystietoni. Ottakaa yhteyttä. Kiitos.
Kuka on Manny Tarkanian, ja miksi hänellä on ässävika?
Kelkkaonnettomuus lapsena. Ei takerruta peitenimen taustatarinaan.
Kysy mieluummin, kuka on Travis Hardwick.
Kerrot sen kysymättäkin.
Aloitetaan kahdella faktalla.
76 prosenttia murhauhreista tuntee tappajansa.
Tappaja on yleensä joku läheinen.
Ystävä, puoliso, liikekumppani.
Lisäksi vaikuttaa siltä, että herra Banin alias Andropov - -
- luopui palkkatappajan urasta - -
- eli uhri oli entistä todennäköisemmin hänen tuttunsa.
Nämä ovat surunvalittelukortteja. Varastitko nämä Laran luota?
Kyllä. Yritän selvittää, kuka Leon lähipiiristä - -
- ei lähettänyt surunvalitteluja.
Puuttuva todiste ei onneksi tarkoita, että meiltä puuttuisi todisteita.
Jos joku ystävä ei lähettänyt korttia, hän voi olla kuollut.
Et edes tiedä, keitä lähipiiriin kuuluu.
Tiedämme osan heistä.
Hänen liikekumppaneistaan vain yksi jätti lähettämättä korttia.
Travis Hardwick.
Tämän mukaan hän on rakennuttaja - -
- mutta ansioluettelon perusteella hän on huonomaineinen remonttireiska.
Hän on joko vaikeasti tavoitettavissa tai kuollut.
Kello on jo 23. Ehkä hän on vain nukkumassa.
Hän ei siis ole yhtä tärkeä kuin omat menosi tälle illalle.
Minä tutkin juttua. Menen baariin - -
- missä Jen tapasi sen tyypin. Voit lähteä mukaan.
En. Palkkaisi ennemmin gigolon kuin yksityisetsivän.
Sellaista säpinää saa yllättävän halvalla.
Onko ystäväsi kaunis? Voisin auttaa häntä ilmaiseksi.
Eikö?
- Mitä saisi olla? - Viski ilman jäitä.
Olet kuulemma ollut täällä pisimpään töissä.
Tämä on isäni baari. Miten voin auttaa?
Ystäväni tapasi erään miehen täällä vuosi sitten.
Muistan sen miehen. Pitääkö hän alkoholista?
Ehkä hän on kanta-asiakkaasi. Nimi on Tony. Valokuvajournalisti.
- Valitan. Mistä on kyse? - Ei mistään.
Se oli hakuammuntaa.
Murhajuttu edistyy.
BRASILIALAINEN PÄIVÄ Kaksi yhden hinnalla
Hei!
Brasilialainen päivä tietää varmasti kiireitä.
Lievästi sanottuna. Väki juhlii juuri tällä kadulla.
Puolet paraatista päätyy tänne. Se on melkoista kaaosta.
Kiitos. Tuosta oli apua.
Leo seurasi Travisia autolle sinä päivänä.
Onko pomonne autossa jäljitin?
Enpä usko. Mitä Travisille on tapahtunut?
Haluamme vain varmistaa, että kaikki on hyvin.
En antanut lupaa penkoa hänen tavaroitaan.
Hän tuskin huomaa, että hänen arkistojaan on tutkittu.
Hän on ollut kolme päivää poissa. Aioitteko soittaa poliisille?
Asiakkaat käyvät aina valittamassa täällä jostain.
Työ on hidasta, rahaa puuttuu jne. Travis suututtaa monia.
Leo oli pelottava, mutta Travis hoki: "Kaikki on hallinnassa."
En ollut huolissani, koska hän tekstasi lähtevänsä Jerseyhin.
Hänen setänsä asuu Newarkissa. Hän kai lähti taas lainaamaan rahaa.
Lähettiköhän hän sitä tekstiviestiä? Ja lähtikö hän edes New Jerseyhin?
"Valan betonin tänään."
Luitteko sen hänen huuliltaan?
Leon vanhainkodin rakennustyömaa.
Ruumiin voisi piilottaa helposti rakennuksen perusjalkaan.
Sääli.
Maailma jää nyt ilman palkkatappajan vanhainkotia.
Tuolla on Travisin auto.
Hän ei lähtenyt täältä ainakaan omalla autollaan.
Jos hänet on kuopattu tänne, mistä me alamme kaivaa?
Mekö?
Me.
Poliisi. Gregson haluaa ruumiin.
Tämä näyttää lupaavalta.
Tämä betoni on tummempaa.
Ehkä he tekivät töitä yön yli.
Tai Leo kaatoi uutta betonia päälle.
Ehkä Travis on haudattu tänne.
Olemme väärässä.
Travis ei ole täällä.
Travis, olet elossa.
Valitettavasti.
Te ette siis ole kyttiä, vai mitä?
Voi pojat. Luulin oikeasti, että olitte kyttiä.
Tytöt ainakin luulivat. Piditte siis minua kuolleena.
Kertokaa, mitä tiedätte Leo Baninista. Sitten voitte jatkaa puuhianne.
Ai niin, Leosta.
Sanoitte hänen kuolleen. Miesparka.
Miten löysitte minut?
Konserttilipun avulla.
Autossanne oli sen kanta.
Päiväyksen perusteella selvisitte hengissä Leon vierailusta.
Konsertin jälkeen palasitte työmaalle, ettekä ole poistunut.
Autonne takana ei ole renkaanjälkiä.
Sen jälkeen ei ole satanut. Olette nauttinut täällä kokaiinista - -
- ja pettyneiden prostituoitujen seurasta.
En sanoisi "pettyneiden".
Näimme videon kohtaamisestanne Leon kanssa. Hän näytti vihaiselta.
Kerroin, että vanhainkoti jäisi saamatta. Rahat loppuivat.
- Et vaikuta täysin rahattomalta. - Leo antoi minulle vähäsen.
Sanoin, ettei 25000 riitä meille...
- Antoiko hän 25000? - Hän lainasi rahat koronkiskurilta.
Tuntui pahalta ottaa ne. Niistä ei ollut paljon apua.
Koiran on kuitenkin syötävä. Ajattelin bailata konkkaan asti.
Kertoiko hän koronkiskurin nimen?
Ei. Mitä te teette?
Annetaan herran jatkaa juhliaan.
- Nuo ovat rahojani. - Ne ovat Leo Baninin rahoja.
Kokaiini kuuluu teille.
"J-G93175..."
Miksi epäilet rahoja varastetuiksi?
Vaikka Travis sanoi niiden tulleen koronkiskurilta...
Katso niitä, Watson. Mitä näet?
Setelit näyttävät vanhoilta.
90-luvulta kenties?
20 dollarin setelit kuluvat loppuun viiden vuoden sisällä.
Leon antamat rahat ovat ainakin 12 vuotta vanhoja.
Yksikin vanha seteli on harvinaisuus, mutta iso läjä koronkiskurin seteleitä?
Niiden alkuperä on todennäköisesti kaikkea muuta kuin laillinen.
Olitte oikeassa. Setelit olivat FBI:n listalla.
Ne vietiin pankkiryöstössä vuonna 2001.
Tekijät ovat yhä vankilassa, mutta puolet saalista jäi löytämättä.
Epäilemme, että ne päätyivät koronkiskurin haltuun.
Russell Gertzin nimi toistuu moneen otteeseen.
FBI epäili rahojen päätyneen hänelle. Todisteet eivät riittäneet.
Gertz on rahanlainaaja, entinen vedonvälittäjä. Ei syytteitä.
Hän on varovainen mies.
Hän piti rahoja piilossa kymmenen vuotta.
Tai Leo kuristi hänet ja vei ne.
Onko teillä hänen osoitettaan?
Ei nykyistä.
Hänellä on maksamattomia parkkisakkoja.
Viranomaiset eivät löydä häntä mistään.
Olen parempi kuin New Yorkin poliisiviranomaiset.
Löysit Gertzin.
Hänen siskonsa Ida omistaa kynsihoitolan Bushwickissa.
Se on pysynyt pystyssä yli 20 vuotta - -
- vaikka se sijaitsee keskellä teollisuusaluetta.
Toista kauneushoitolaa ei ole lähimaillakaan.
Se kuulostaa kulissilta.
- Mikä tuo on? - Pääsin eteenpäin ystäväni jutussa.
Vuosisadan jutussa.
Hän tapasi sen miehen brasilialaisten päivänä.
Tapaamispaikka on keskellä Pikku-Brasiliaa.
- Meno oli villiä sinä iltana... - Onko baarista kuvamateriaalia?
Mediaväki tykkää juhlamenoista sun muista.
Channel 3 kertoi, että heillä on materiaalia siltä illalta.
Jen ja mysteerimies voivat näkyä nauhalla.
Tämä hömpötys saa jo riittää. Meillä on oikea juttu.
Kynsisalonki-koronkiskontaluola odottaa.
Tulen kohta.
Se olin minä. Minä makasin ystäväsi kanssa.
Olen "Tony". Ystävälläsi on kauneuspilkku tässä.
Hän puree kynsiään ja onneksi vain niitä.
Sherlock!
- Sherlock! - Se tapahtui vuosi sitten.
Olit vasta muuttanut tänne ja ryhtynyt raittiushenkilökseni.
Niinä harvoina kertoina, kun et valvonut tekemisiäni - -
- minä seurasin sinua. Kävit lenkillä ja kaupassa.
Se ei ollut järin jännittävää.
Kunnes näin sinut Jenniferin kanssa.
Tiesin sinusta kovin vähän silloin, ja näin tilaisuuteni.
Kun poistuit, esittäydyin hänelle "Tonyna" Long Islandilta.
Yritin ohjata keskustelua sinuun.
- Niin ei käynyt... - Sinä viettelit hänet.
Hän itse asiassa teki aloitteen.
Hän on aggressiivinen ja sangen notkea nainen.
Se oli mukavaa.
Ei yhtä ikimuistoista minulle...
Riittää! En edes tiedä, mistä aloittaisin!
Voisimme aloittaa luottamuksen pettämisestä - -
- minkä sinä sivuutit.
- Seurasitko sinä minua? - En pettänyt luottamustasi.
Välillämme ei vielä ollut luottamusta.
Minun täytyi tutustua sinuun voidakseni luottaa sinuun.
Kun aikeesi osoittautuivat vilpittömiksi, minä lopetin.
En ole häirinnyt yksityisyyttäsi sen jälkeen.
Ja minä -
- pyydän anteeksi.
Haaskasin aikaani, ja tiesit sen. Olisit kertonut heti, mitä olit tehnyt.
Etkä selviä tästä anteeksipyynnöllä.
Meitä odottaa ehkä kuollut koronkiskuri Bushwickissa.
Ehkä keksimme ratkaisun matkalla.
Elossa, hänkin. Miksei kukaan voi olla kuollut?
Herra Gertz, olen Sherlock Holmes. Tässä on tohtori Joan Watson.
Olemme poliisin etsiväkonsultteja.
Selvä.
Kädessänne on ikävä mustelma.
Ei kuristusjälkiä.
Teitä onkin ahdistellut joku muu kuin Leo Banin.
- Kuka Leo? - Tunnette hänet.
Lainasitte hänelle 25000.
En tiedä, mistä te puhutte.
Jos haluatte kuulustella minua, palatkaa oikeiden poliisien kera.
Ehtisitte sillä välin tyhjentää autoklaavinne.
Sitä ei ole kytketty kiinni, ja siinä on munalukko.
Ovatko kynsiviilat niin arvokkaita?
Säilytättekö siellä sen pankkiryöstön saalisrahoja?
Vai sijoititteko ne viisaasti muualle?
Minulla olisi ehdotus.
Kertokaa, mitä tiedätte Leo Baninista, niin en ilmoita teistä viranomaisille.
Leo hoiti äitiäni ennen kuin tämä kuoli.
Hän oli töissä vanhainkodissa. Saarnaava, mutta mukava tyyppi.
Kunnes hän sai tietää ammatistani. Silloin muutuin paholaiseksi.
Silti hän pyysi teiltä lainaa.
Hän tarvitsi 50000 vanhainkotia varten.
Hänellä ei ollut vakuuksia, joten annoin 25000.
Koska hän kohteli äitiäni hyvin.
- Nyt tiedätte, mitä minä tiedän. - Olen eri mieltä.
Emme tiedä, mistä nuo ruhjeet tulivat.
Kaaduin.
Kärsin huimauksesta.
Hakekaa kynä ja paperia, niin voitte tehdä muistiinpanoja.
Sillä tavalla muistatte tarinanne, kun teidät pidätetään.
Odottakaa nyt.
Pari päivää Leon käynnin jälkeen - -
- luonani kävi eräs mies nimeltä Grigori Andrev.
Hän kuuluu bratvaan.
Kävikö venäläinen mafia täällä?
Grigori tiesi lainastani Leolle. Älkää kysykö miten.
Hän halusi, että auttaisin jäljittämään Leon.
Minusta oli ikävää, että asiakkaani sai venäläisen mafian peräänsä.
Vastustelitte, ja hän uhkasi murtaa kätenne.
En tiennyt muuta kuin sen, minkä te jo tiedätte.
Hän tiesi Leon osoitteen ja puhelinnumeron.
Käteni ruhjottiin turhan takia.
Se on koko totuus.
Ettehän kerro kytille? Kai pidätte sananne?
Etsivä Bell, kiitos.
Voit toki pettää tuon nilkin luottamuksen - -
- mutta olisit voinut antaa hänelle hieman etumatkaa.
Soitan Leo Baninin takia.
Bratva kävi täällä etsimässä Leoa. Parin tunnin päästä hän oli vainaa.
Se ei voi olla pelkkää sattumaa.
Miksi bratva tappaisi omiaan?
Hän ei ollut kuulunut heihin aikoihin.
Leon kolari julistettiin onnettomuudeksi.
Vilkaistaan kolaripaikkaa, tällä kertaa apuvoimien kera.
Toivottavasti et raahannut meitä turhaan tänne.
Bratva sai selville, että Leo piileskelee New Yorkissa.
He valitsivat tämän paikan vähemmän iloiselle jälleennäkemiselle.
Löysin näitä tuolta.
Tupakkasekoitusta käytetään moskovalaisissa savukeväärennöksissä.
Tupakkamies jätti muitakin jälkiä. Nämä ovat nelivitosen hylsyjä.
Jututimme sitä koronkiskuria.
Bratvan sotilas nimeltä "Grigori Andrev" - -
- kävi etsimässä Leoa. Nämä lienevät hänen jälkiään.
Tuolla on moottoripyörän jälkiä. Leo Banin poistui kiireellä.
Ilmankos, jos Grigori Andrev ampui häntä.
Mitä Leo Banin täällä teki?
Emme tiedä, mutta se kolari ei ollut onnettomuus.
Liikennepoliisi ei tutkinut tätä paikkaa.
Siihen ei ollut syytä. Hylsyt jäivät löytämättä.
Luoteja jäi myös puhelinpylvääseen ja tuohon aitaan.
Leo Banin varmaan väisti laukauksia ajaen suoraan päin tila-autoa.
Bratva kierrättää miehiään jokaisen keikan jälkeen.
Teimme etsintäkuulutuksen Andrevista.
Etsitään kahdesta kuolemantuottamuksesta?
Leo Baninin ja autoa ajaneen Melissa Aguiren.
Löysin jotain!
Grigori Andrev.
Hänet Leo kuristi.
Etsintäkuulutuksen voi perua.
Vainajat eivät tietääkseni ammuskele.
Kuka sitten ampui Leo Baninin?
Eikö se ole aika kovalla?
Tutkimusten perusteella muutokset ympäristössä - -
- taustaäänet ja jopa katselukulma voi herkistää ajattelukykyä.
Oliko tuo taustaääntä?
Saitko yhteyden Varsovan poliisiin?
Sain, ja tiedän nyt - -
- miksi Vitaly Andropov muutti nimensä Leo Baniniksi - -
- ja lähti Puolasta vuonna 2005.
Hän varasti 100000 zlotya bratvalta.
Se on noin 30000 USA:n dollaria.
Ehkä menneisyys kiri hänet kiinni. Entä ballistiikan raportti?
Ei mitään positiivista.
Rikospaikan .45-kaliiperiset luodit - -
- vastaavat luoteja, jotka löysimme RICO-todistajasta.
Hän aikoi todistaa venäläisiä vastaan.
Huhun mukaan Grigori Andrev ampui hänet.
Tässä tapauksessa hän ei ollut ampuja.
Ellei hän ammuskellut ennen kuin Banin kuristi hänet.
Ei. Laukaukset aiheuttivat kolarin.
Ne ammuttiin kuristamisen jälkeen Leon paetessa paikalta.
Joku kolmas osapuoli ampui sillä aseella Leon perään.
Laukaukset eivät osuneet, mutta ne saivat Leon kolaroimaan.
Onko Joan tilanteen tasalla?
Hän lähti Bellin kanssa Leo Baninin lesken luokse - -
- kertomaan totuuden hänen miehensä kuolemasta.
Uskotteko, että löytämänne mies yritti tehdä Leolle pahaa?
Hän ja hänen kumppaninsa.
He olivat miehenne entisiä kollegoita samassa järjestössä.
Ajatus siitä, että Leo tappoi jonkun juuri ennen...
Sen kanssa on ollut vaikea elää.
Olen rukoillut hänen sielunsa puolesta.
Parinne oli oikeassa.
En voinut antaa Leolle anteeksi uskomme hylkäämistä.
Nyt sanotte sen olleen itsepuolustusta.
Se on helpotus.
Onko raportoitavaa, tohtori Hawes?
Kuristushaava on yhtä paksu kuin jäljet Leo Baninin käsissä.
Veikkaisin korvakuulokkeiden johtoja.
Ja?
Sain myrkkyseulan tulokset.
Vainajalla oli elimistössään ahdistus- ja sydänlääkkeitä.
Mutta niitä ei oteta tuosta vain ja toivota parasta.
Niitä käytetään tarkoin määrätyssä suhteessa.
Oliko herra Andrevilla psykiatri?
Hänet kannattaisi ehkä etsiä.
Hän voisi tietää Andrevin kumppanien nimiä.
Ampujakin voisi löytyä.
Tohtori Glassman on yhä varattu. Hänellä voi mennä jonkin aikaa.
Kai hän ymmärtää, että kyseessä on poliisitutkimus?
Tohtori Glassmanin vastaanotolla.
Onko tämä varmasti se lääkäri, joka määräsi Andreville fluoksetiinia?
Gregson tutkitutti Andrevin asunnon.
Pilleripurkeissa luki Glassmanin nimi.
Minun piti tavata Jen.
- Puhuitko hänelle? - Sinustako? En.
Tällaista ei kerrota puhelimitse.
Hän on saattanut kuolla.
Tony.
Varmaan sankarillisella tavalla.
Anteeksi, tohtorilla on potilas viiden minuutin päästä.
Voitteko palata tunnin päästä?
- En voi. Silloin olen kuollut. - Mitä?
Olen ollut masentunut. Ajattelin päättää päiväni.
Neiti Watson on aivan poissa tolaltaan.
Saako tuon ikkunan auki?
Laki velvoittaa minut viemään teidät tohtorin puheille.
Sen te taisitte jo tietääkin.
Herra Holmes, otaksun? Oletteko poliisin konsultti?
Tämä on parini, Joan Watson.
Hän onnistui parantamaan masennukseni.
Se on hieno uutinen. Voitte siis mennä.
Pahoittelen valehtelua, mutta etsimme vaarallista rikollista.
Bratvan jäsentä. Hoiditte yhtä heistä, Grigori Andrevia.
Jos tajusitte pääsevänne tänne esittämällä itsetuhoista - -
- tajuatte myös, että vaitiolovelvollisuus estää minua -
- puhumasta elävistä potilaista. Tämä potilas on kuollut.
Hänet kuristi mieshoitaja, jonka hän yritti murhata.
Mitä?
Herra Andrevin sosiopaattisuus on varmasti tiedossanne.
- Osasitte kai odottaa tätä. - Tiedämme, että hoiditte häntä.
Nimenne oli hänen reseptissään.
Teillä on velvollisuus luopua vaitiolosta, kun kyse on rikollisesta toiminnasta.
Pyydän anteeksi.
En halunnut hoitaa Grigoria.
Hän vain ilmestyi tänne yhtenä päivänä ja kertoi ongelmistaan.
Kun tajusin, mitä hän tekee työkseen, en uskaltanut ajaa häntä tiehensä.
Hän oli varovainen puheissaan. Hän ei paljastanut mitään yksityiskohtia.
Mutta eräs nimi putkahti usein esille.
Marko Zubkov.
Hän oli varmaankin Grigorin oikea käsi tietynlaisissa -
- töissä.
Onko takana kaikki reilassa?
Mehän vain kuulustelemme häntä. Onko tämä tarpeen?
Hänellä on hurja rikosrekisteri. Marko Zubkov ansaitsee täyshoidon.
Hän on ehta pahis. Miksi valitat? Näytät hyvältä noissa.
Sasha Zubkov? NYPD. Meillä on asiaa Markolle.
Marko. Näytät ottavan rennosti. Saanko vilkaista kättäsi?
Mitä tämä on?
Tutkimme Vitaly Andropovin murhaa.
Missä olitte kolme iltaa sitten?
Sunnuntainako? En mielelläni muistelisi sitä.
Sinun on pakko. Joko täällä tai kamarilla.
Mahdotonta. Lääkärit kielsivät kävelyn.
- Mitkä lääkärit? - Ne, jotka minut leikkasivat.
Haluatteko tietää, missä olin sunnuntaina?
Olin sairaalassa.
Koska lauantaina minut ryöstettiin veitsellä.
Se paskiainen tuikkasi minua kahdesti.
Soittakaa vaikka sairaalaan. He vahvistavat sen.
Olin siellä koko ajan.
- Mitä sairaalassa sanottiin? - Zubkov puhui totta.
Kolme iltaa sitten hän linkutti polille kiristysside jalassaan.
Se vuoti vuolaasti verta. Hän kertoi tulleensa ryöstetyksi.
- Entä poliisiraportti? - Tyhjää täynnä.
Poliisit ottivat lausunnon ylös ja kuvia haavasta.
Zubkov kotiutui vasta eilen. Miten täällä sujuu?
Poliisin kuvarekisterissä on yli 70 bratvan jäsentä.
Siis pelkästään pidätettyjä.
Jäsenten todellista lukumäärää on vaikea haarukoida.
Leoa kohti ammuskellut ei ehkä edes ole mukana.
Masennuin jo tarpeeksi. Menen nukkumaan.
Oletko miettinyt sitä ideaa kuolleesta Tonysta?
Se ei ole mikään idea, vaan yksi valhe lisää.
Tietämättömyys puistattaa minua - -
- mutta tietyissä asioissa se on siunaus.
Ystäväsi Jan ei ansaitse häpeää tai sydänsurua.
Ensinnäkin hänen nimensä on Jen, ei Jan.
Ja mitä häpeään ja sydänsuruun tulee, olisit ajatellut sitä vuosi sitten.
Zubkovin vammoilla olisi voinut livahtaa sairaalasta hetkeksi.
Haava olisi vuotanut, ja se olisi huomattu.
Olen itsekin livahtanut sairaalasta huomaamatta.
Sinulla ei ole ollut tuollaisia vammoja.
- Onko tämä se side? - On. Se kai pelasti hänen henkensä.
Olemme käsittäneet väärin.
Se ei ehkä ollutkaan ensimmäinen kerta - -
- kun Leo yritettiin tappaa, vaan toinen.
Jos olen oikeassa -
- saatan myös tietää ampujan.
Kiitos, että jaksoitte odottaa näin kauan.
Odotan mielelläni. Poliisinne ovat olleet ystävällisiä.
- Teillä oli jotain kysyttävää. - Aivan.
Onko tämä mies?
- Ilmiselvästi. - Hyvä.
Onko hänellä nenä?
On.
Erinomaista.
En ymmärrä. Kuka tuo oli? Miksi näytitte hänen kuvansa?
Tunnette Marko Zubkovin.
Pelastitte hänen henkensä, kun hän yritti tappaa miehenne.
Tunnistatteko tämän?
Laitoitte kiristyssiteen Markolle, kun Leo oli puukottanut häntä.
Mistäkö tiedämme sen? Kankaasta.
Verhonne ovat samaa kangasta.
Ihmettelimme, kuinka bratva löysi Leon kaikkien vuosien jälkeen.
Vastaus oli nenämme edessä. Te kerroitte heille.
Päästitte herra Zubkovin kotiinne odottamaan Leoa.
Lauantaina ennen onnettomuutta.
Leo osoittautui pahaksi vastukseksi.
Herra Zubkov ei mahtanut mitään, vaikka hän pystyi yllättämään Leon.
Leo puukotti häntä jalkaan ja pakeni.
Odotitte löytävänne kotoanne kuolleen miehenne.
Sen sijaan siellä olikin mafioso vuotamassa kuiviin.
Verhoista tekemänne kiristysside pelasti hänen henkensä.
Sanoitte miehenne soittaneen ennen kuolemaansa.
Hän ei aikonut sanoa rakastavansa teitä.
Hän aikoi kertoa päällekarkauksesta ja pyytää teitä Far Rockawayhin.
Laaditte suunnitelman Grigori Andrevin kanssa.
Hän menisi edeltä odottamaan, te tulisitte - -
- ja hämäisitte Leoa, jotta Andrev voisi hyökätä.
Järkytyitte varmasti nähdessänne, miten miehenne taltutti Andrevin.
Järkytyitte ja pelästyitte, koska nyt hän tiesi osallisuudestanne.
Leon paetessa otitte Andrevin aseen.
Ette osunut, mutta laukaukset johtivat kuolonkolariin.
Tämä on pöyristyttävää. Rakastin aviomiestäni.
En ole ikinä nähnytkään tuota miestä.
Hän kuitenkin näki, kuinka te katselitte hänen kuvaansa - -
- ja nyökkäilitte myöntävästi poliisin kysymyksiin.
Miksi te teette näin? Miksi te haluatte minut vaikeuksiin?
Saitte odottaa tänään kauan, koska tutkimme sillä välin asuntonne.
Löysimme todisteita päällekarkauksesta.
Luodinreikiä seinästä ja verijälkiä matosta.
Peititte luodinreiät kuvilla, mutta veritahroja jäi näkyviin.
Jos tuo on totta, ne mafiosot siivosivat kaikki jäljet.
Hekö ripustivat tavaroita seinällenne, ettekä huomannut mitään?
Voitte joko jatkaa valehtelua tai ilmiantaa Zubkovin.
Muuten vapautamme teidät molemmat ja keräämme lisää todisteita.
Voitte pelata hengellänne bratvan kanssa.
Leolla oli salaisuutensa, mutta annoin hänelle anteeksi.
Niin meille opetettiin. Hän ei voinut.
Hän ei antanut anteeksi saatuaan tietää, mikä minut toi kirkkoon.
Tarvitsin rahaa nuorena. Tein -
- elokuvia.
Saadakseni rahaa, jotta pääsisin Amerikkaan.
Yksi hänen ystävistään näki elokuvani.
Sitten -
- kaikki oli ohi. Leo halusi avioeron.
Laitoimme kaikki rahamme vanhainkotiin - -
- ja nyt hän aikoi lähteä. Eikä minulle olisi jäänyt mitään.
Eikä.
Tiesin, että hänestä oli luvattu palkkio.
Soitin heille.
- Hei. - Hei.
Sherlock kertoi minulle kaiken.
Tapasitko hänet?
Aiemmin tänään.
Hän pyysi anteeksi ja teki selväksi - -
- että sait tietää siitä vasta toissa päivänä.
Jäljitit muuten hänet hienosti niiden kuvien avulla.
Luulit häntä unelmiesi mieheksi, mutta usko minua...
Ei se mitään, Joan.
Olen kiitollinen avustasi, mutta minä...
Olen päässyt sen yli.
Se tapahtui taas.
- Makasit hänen kanssaan. - Mitä?
- Enkä. - Olet surkea valehtelija!
Sen siitä saa, kun on etsivä ystävänä.
Hän oli tosi kultainen.
Hän halusi huolehtia, että kaikki olisi hyvin välillämme.
- Hän halusi kertoa totuuden... - Ja päästä pöksyihisi.
Minä itse asiassa lähestyin häntä.
Nyt minä ainakin tiedän, että se oli täysin pinnallista.
Olen jo unohtanut sen tyypin.
Olit oikeassa. Rehellisyys maan perii.
Onneksi kerroit Jenille totuuden, niin hän voi synnyttää hyvillä mielin.
Hän on ikionnellinen.
Kai hän kertoi ovuloivansa?
Olit mennä retkuun.
Melkein.